ROZHODNUTIE KOMISIE
z 8. augusta 2006,
ktorým sa mení a dopĺňa rozhodnutie 2002/300/ES, pokiaľ ide o oblasti vyňaté zo zoznamu schválených zón so zreteľom na Bonamia ostreae a/alebo Marteilia refringen
[oznámené pod číslom K(2006) 3518]
(Text s významom pre EHP)
(2006/559/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (1), a najmä na jej článok 5 ods. 3,
keďže:
(1)
Rozhodnutím Komisie 2002/300/ES z 18. apríla 2002, ktorým sa zriaďuje zoznam schválených zón so zreteľom na Bonamia ostreae a/alebo Marteilia refringens (2), sa ustanovujú zóny na území Spoločenstva považované za zóny bez chorôb mäkkýšov Bonamia ostreae a/alebo Marteilia refringens.
(2)
V máji 2006 Spojené kráľovstvo písomne informovalo Komisiu o zaznamenanom výskyte Bonamia ostreae v rieke Cleddau vo Walese. Spojené kráľovstvo zriadilo zónu kontroly a dozoru v okolí postihnutej oblasti. Táto oblasť bola predtým považovaná za zónu bez výskytu Bonamia ostreae, ale už sa za takú nemôže považovať.
(3)
Rozhodnutie 2002/300/ES by sa malo zodpovedajúcim spôsobom zmeniť a doplniť.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2002/300/ES sa nahrádza textom prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 8. augusta 2006